Κοτόσουπα με κουσκούς
Λαχταριστή κοτόσουπα ιδανική για τις κρύες μέρες το χειμώνα.
1 κοτόπουλο, περίπου 1½ κιλό, σε 8 κοµµάτια, 2 κουτ. σούπας ελαιόλαδο, 2 κρεµµύδια ξερά, ψιλοκοµµένα, 1/2 κουτ. γλυκού κύµινο, σε σκόνη, 1/2 κουτ. γλυκού πάπρικα, 1/2 κουτ. γλυκού χαρίσα ή 1/4 κουτ. γλυκού πιπέρι καγιέν, 2 ντοµάτες, τριµµένες, 1 κουτ. σούπας πελτές ντοµάτας, 1 κουτ. γλυκού ζάχαρη λευκή, 1 ξυλάκι κανέλας, 100 γρ. κουσκούς (το δηµητριακό, όχι το ζυµαρικό. Θα το βρούµε σε µεγάλα σούπερ µάρκετ, συνήθως στα ράφια µε τα έθνικ προϊόντα), 2 κουτ. σούπας φύλλα µαϊντανού, ψιλοκοµµένα, 1 κουτ. σούπας ψιλοκοµµένα φύλλα φρέσκου κόλιανδρου (αν δεν µας αρέσει, τον αντικαθιστούµε µε µαϊντανό), 2 κουτ. γλυκού φύλλα φρέσκιας µέντας, ψιλοκοµµένα, ή δυόσµος, χοντρές φέτες λεµονιού, για το σερβίρισµα, αλάτι και φρεσκοτριµµένο πιπέρι
Σε µια µεγάλη κατσαρόλα ζεσταίνουµε το ελαιόλαδο σε δυνατή φωτιά και τσιγαρίζουµε το κοτόπουλο για 2-3 λεπτά, ανακατεύοντας συχνά. Χαµηλώνουµε τη φωτιά σε µέτρια, προσθέτουµε το κρεµµύδι και σοτάρουµε για 5 λεπτά ή µέχρι να µαλακώσει το κρεµµύδι. Προσθέτουµε το κύµινο, την πάπρικα και τη χαρίσα ή το πιπέρι καγιέν. Προσθέτουµε 1 λίτρο νερό και το αφήνουµε να πάρει βράση.Προσθέτουµε την τριµµένη ντοµάτα στο σκεύος µαζί µε τον πελτέ, τη ζάχαρη, το ξυλαράκι της κανέλας, 1 κουταλάκι του γλυκού αλάτι και λίγο φρεσκοτριµµένο µαύρο πιπέρι. Τα αφήνουµε να πάρουν βράση, χαµηλώνουµε τη φωτιά σε µέτρια και σιγοβράζουµε για 1 ώρα ή µέχρι να µαλακώσει πολύ καλά το κοτόπουλο.Μεταφέρουµε το κοτόπουλο σε ένα πιάτο µε µια τρυπητή κουτάλα.  Όταν κρυώσει αρκετά, αφαιρούµε τα κόκαλα, το ξαναβάζουµε στο σκεύος, προσθέτουµε 500 ml νερό ακόµα και το αφήνουµε να ξαναπάρει βράση. Ενώ βράζει, ρίχνουµε σταδιακά το κουσκούς, ανακατεύοντας συνεχώς. Αποσύρουµε αµέσως από τη φωτιά, προσθέτουµε τον µαϊντανό, τον κόλιανδρο (αν χρησιµοποιήσουµε), τη µέντα ή τον δυόσµο και αλατοπίπερο, σκεπάζουµε σφιχτά την κατσαρόλα µε διάφανη µεµβράνη και αφήνουµε κατά µέρος για 15 λεπτά, µέχρι το κουσκούς να απορροφήσει όλο το υγρό και να φουσκώσει.Σερβίρουµε µε φέτες λεµονιού και ξεροψηµένο ψωµί.
Κοτόπουλο,Κους κους